EL DIRECTOR D'ORQUESTRA VALENCIÀ ENRIC PARREÑO PARTICIPARÀ EN L'ORQUESTRA SIMFÒNICA NACIONAL DE LA REPÚBLICA DOMINICANA EL PRÒXIM 26 DE SETEMBRE
19/09/2024

# EL DIRECTOR D'ORQUESTRA VALENCIÀ ENRIC PARREÑO PARTICIPARÀ EN L'ORQUESTRA SIMFÒNICA NACIONAL DE LA REPÚBLICA DOMINICANA EL PRÒXIM 26 DE SETEMBRE

*   19/09/2024
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=22250

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22250%2F0&title=Ajuntament%20d%27Alaqu%C3%A0s.%20Premsa.EL%20DIRECTOR%20D%27ORQUESTRA%20VALENCI%C3%80%20ENRIC%20PARRE%C3%91O%20PARTICIPAR%C3%80%20EN%20L%27ORQUESTRA%20SIMF%C3%92NICA%20NACIONAL%20DE%20LA%20REP%C3%9ABLICA%20DOMINICANA%20EL%20PR%C3%92XIM%2026%20DE%20SETEMBRE)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22250/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22250/19092024whatsapp_image_2024-09-13_at_13_48_18_1_Form_4.jpg)](https://www.alaquas.org/ficheros/documentos/2024/2/22250/19092024whatsapp_image_2024-09-13_at_13_48_18_1_Form_10.jpg "<a href='https://www.alaquas.org/ficheros/documentos/2024/2/22250/19092024whatsapp_image_2024-09-13_at_13_48_18_1_Form_10.jpg' target=_blank><i class='fa fa-external-link' aria-hidden='true'></i>.EL DIRECTOR D'ORQUESTRA VALENCIÀ ENRIC PARREÑO PARTICIPARÀ EN L'ORQUESTRA SIMFÒNICA NACIONAL DE LA REPÚBLICA DOMINICANA EL PRÒXIM 26 DE SETEMBRE</a>")

Enric Parreño és un dels directors d'orquestra valencians més destacats de la seua generació, actualment dirigeix el conservatori i la Jove Orquestra de la Unió Musical d'Alaquàs

El prestigiós director d'orquestra valencià (Alaquàs), Enric Parreño, ha sigut convidat a participar en el tercer concert de la temporada simfònica 2024 de l'Orquestra Simfònica Nacional de la República Dominicana que se celebrarà dijous que ve 26 de setembre a la Sala Carlos Piantini del Teatre Nacional Eduardo Brito. Aquest serà el tercer concert de la temporada, que va començar dimecres passat 14 d'agost i continuarà fins al 27 de novembre, sota la batuta del director titular José Antonio Molina. La temporada s'emmarca com una de les cites més destacades en el panorama musical centreamericà.

  
El Director Enric Parreño ja va participar en 2023 com a director convidat en l'Orquestra Simfònica Nacional, en un memorable programa dedicat íntegrament a la música espanyola i al compositor Manuel de Falla. En aquesta nova ocasió, per al pròxim 26 de setembre, a més de dirigir el concert, compartirà escenari amb un altre destacat valencià, el trompetista Vicente Campos, qui actuarà com a solista.  
  
El repertori que Parreño dirigirà inclou l'obertura del compositor dominicà de renom, Cerón. El clàssic Concert per a trompeta i orquestra de Joseph Haydn, una de les obres més emblemàtiques del repertori per a trompeta. En la segona part, la Simfonia núm. 9 "La Gran" de Franz Schubert, una obra mestra del romanticisme simfònic que va meravellar a Schumann i Mendelssohn i va influir profundament en compositors posteriors com Brahms, Bruckner i Mahler.

Aquesta presentació representa un moment clau en la temporada simfònica i destaca la col·laboració artística entre Espanya i la República Dominicana. El públic podrà gaudir d'una vetlada excepcional, amb un repertori acuradament seleccionat que promet ser una de les cites ineludibles del calendari musical d'enguany.

  
**Sobre Enric Parreño**

Enric Parreño és un dels directors d'orquestra valencians més destacats de la seua generació, actualment dirigeix el conservatori i la Jove Orquestra de la Unió Musical d'Alaquàs.  
La seua trajectòria a nivell local (especialment al seu poble natal, Alaquàs), nacional i internacional l'ha portat a col·laborar amb orquestres de renom a Europa i Amèrica Llatina, consolidant-se com una referència en l'àmbit de la música simfònica.